Logo2 Snarøen vel

Retningslinjer for;

**Barne- og ungdomsstipend Snarøen Vel**

**§ 1    Kriterier for søknad**

Stipend bevilges til barn og ungdom og frivillige veiledere innen barne – og ungdomsarbeid innenfor Snarøen Vels område.

Stipendet skal gavne det lokale velmiljøet for barn og ungdom - og kan tildeles etter innstilling i vellets styre til en av følgende fire grupper:

* **Gruppe A**: Personlig premiering til et talentfullt barn eller ungdom.
* **Gruppe B**: Barne- eller ungdomsgruppe for oppnådd resultat og god innsats
* **Gruppe C**: Personer som bidrar til barn- og ungdomsmiljøet innenfor velets område
* **Gruppe D**: Personer som har nye initiativ som inspirerer og gavner velområdets lokale barn og ungdomsmiljø

**Hvem kan søke om stipend**

* Alle kan søke, men ingen kan søke om stipend på vegne av seg selv.

**Tilhørighet**

* Både søker og stipendiat må sokne til Snarøen Vels geografiske område.

**§ 2 Søknad**

* Skriftlig søknad sendes til Snarøen Vel innen 15. januar for gjeldende stipendperiode.

**Krav til innhold i søknad:**

*For gruppe A – C:*

* Søknaden skal inneholde hvilken gruppe kandidaten faller inn under.
* Utfyllende informasjon om person/gruppe - og begrunnelse for innstilling.

*For gruppe D:*

* Informasjon om prosjektet, budsjett og fremdriftsplan.

**§ 3       Vurdering**

* Søknader behandles av styret i Snarøen Vel, etter at søknadsfristen har gått ut.
* Stipendmottakere velges – og stipendet tildeles av styret i Snarøen Vel.
* Styrets avgjørelse er endelig og kan ikke påklages

**§ 4       Tildeling**

* Størrelsen på stipendet fastsettes av styret for hvert år.
* Stipendet kan tildeles én stipendiat eller fordeles på flere.
* Offentliggjøring av stipendet skjer på Snarøen Vels årsmøte.

**§ 5       Utbetaling**

* Stipendet utbetales til mottaker og kan være skattepliktig, avhengig av de til enhver tid gjeldende skatteregler.
* Beløpet er derfor oppgavepliktig til Skatteetaten.

**§ 6       Endringer**

Styret kan endre retningslinjene ved ny stipendperiode.

***Sist oppdatert:Snarøya, 29. november 2016***